b'\n_START_ARTICLE_\nStoreb\xc3\xa6ltstunnelen\n_START_PARAGRAPH_\nStoreb\xc3\xa6lttunnelen er en undersj\xc3\xb8isk jernbanetunnel i Danmark som er 8024 meter lang. Tunnelen g\xc3\xa5r mellom \xc3\xb8yene Sprog\xc3\xb8 og Sj\xc3\xa6lland. Sammen med Storeb\xc3\xa6ltsbroen forbinder den \xc3\xb8yene Sj\xc3\xa6lland og Fyn. Den har ett l\xc3\xb8p i hver retning og bredden gir plass til gangbane p\xc3\xa5 hver side av sporet. Det er 31 tverrslag mellom tunnelene, et for hver 250 meter. Den er godt opplyst og har hele 80 ventilasjonsvifter. Maksimalhastighet gjennom tunnelen er 140 km. i timen. EG (lokomotiv) er konstruert for \xc3\xa5 trekke 2000 tonn i stigningen opp fra Storeb\xc3\xa6lttunnelen (15,6 \xe2\x80\xb0). P\xc3\xa5 det dypeste er den 75 meter under havoverflaten. Fra havbunnen er det mellom 12 og 40 meter ned til tunnelen. _NEWLINE_Tunnelen ble bygget i perioden 1988 til 1996. Den er boret av fire spesialboremaskiner, en i hver retning i hvert tunnelr\xc3\xb8r, som ble bygget for anledningen. De 31 tverrslagene fungerer som n\xc3\xb8dutganger, men de har ogs\xc3\xa5 viktige installasjoner. Tunnelveggen best\xc3\xa5r av 40 cm tykke betongelementer, og man m\xc3\xa5tte ha 62500 av dem for \xc3\xa5 bygge tunnelen. For \xc3\xa5 lage dem, bygget man en egen fabrikk i Halsskov.'